
****

**Σχολή Επιστημών και Υγείας**

**Ιατρική Σχολή**

**Μεταπτυχιακό Πρόγραμμα Σπουδών**

**«Μονάδες Εντατικής Θεραπείας»**

**Τηλέφωνο επικοινωνίας: 213 2043387**

**Mail :** [**icu.master@med.uoa.gr**](mailto:icu.master@med.uoa.gr)

**Πρόγραμμα Μεταπτυχιακών Σπουδών**

**«Μονάδες Εντατικής Θεραπείας»**

**Πρόσκληση – Προκήρυξη για το Ακαδημαϊκό Έτος 2024-2025**

Η Ιατρική Σχολή του Πανεπιστημίου Αθηνών, οργανώνει και λειτουργεί Πρόγραμμα Μεταπτυχιακών Σπουδών (ΠΜΣ) το οποίο οδηγεί στην απόκτηση Διπλώματος Μεταπτυχιακών Σπουδών (ΔΜΣ) **«Μονάδες Εντατικής Θεραπείας»**και τις πιο κάτω ειδικεύσεις:

1. Επείγουσα Νοσηλευτική

2. Επείγουσα Θεραπεία Παίδων

 Η διάρκεια του ΠΜΣ για απόκτηση ΔΜΣ είναι τέσσερα (4) εξάμηνα. Η διδασκαλία των μαθημάτων πραγματοποιείται στο αμφιθέατρο «**Κ. Γαρδίκας**» και άλλες εγκαταστάσεις του Γ.Ν.Α «**Ο Ευαγγελισμός**».

 Για την απόκτηση ΔΜΣ γίνονται δεκτοί, κατόπιν επιλογής, κάτοχοι τίτλου του Α΄ κύκλου σπουδών των Τμημάτων Ιατρικής Σχολής, Νοσηλευτικής καθώς και όλων των συναφών επιστημών υγείας της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής. καθώς και απόφοιτοι άλλων Τμημάτων ΑΕΙ της ημεδαπής ή ομοταγών, αναγνωρισμένων της αλλοδαπής.

Ο αριθμός των μεταπτυχιακών φοιτητών που θα επιλεγούν και θα εγγραφούν κατά το ακαδημαϊκό έτος 2024-2025 στο ΠΜΣ για απόκτηση ΔΜΣ είναι έως και πενήντα (50).

**Οι υποψήφιοι θα εγγραφούν στην Ιατρική Σχολή του Πανεπιστημίου Αθηνών.**

Η παρακολούθηση του Προγράμματος για λήψη ΔΜΣ, συνεπάγεται καταβολή διδάκτρων από κάθε φοιτητή/τρια για τα λειτουργικά έξοδα που ανέρχονται συνολικά σε 3.000,00€. Τα δίδακτρα καταβάλλονται σε 4 ισόποσες  δόσεις (οι φοιτητές/τριες πρέπει να προσκομίσουν στη Γραμματεία του ΠΜΣ αντίγραφο της σχετικής απόδειξης κατάθεσης).

Οι εγγεγραμμένοι στο Π.Μ.Σ. απολαμβάνουν όλων των ευεργετημάτων, τα οποία ορίζει η σχετική με τη φοιτητική ιδιότητα, νομοθεσία.

Κριτήρια επιλογής για την εισαγωγή στο ΠΜΣ αποτελούν ο βαθμός που θα προκύψει από την συνέντευξη-προφορική εξέταση. Ο βαθμός του πτυχίου,  η γνώση της αγγλικής γλώσσας, ο βαθμός σε προπτυχιακά μαθήματα συναφή με το αντικείμενο του ΠΜΣ, το αντικείμενο της προπτυχιακής διπλωματικής εργασίας, οι δημοσιεύσεις / επιστημονικές ανακοινώσεις, η προσωπική δήλωση, οι συστατικές επιστολές, κατοχή δεύτερου πτυχίου Α΄ή Β΄κύκλου σπουδών κ.λ.π.

      Οι ενδιαφερόμενοι που θα παρακολουθήσουν το ΠΜΣ, καλούνται να υποβάλλουν τα ακόλουθα δικαιολογητικά στην Γραμματεία του ΠΜΣ:

* **Αίτηση που βρίσκεται στο site της Ιατρικής Σχολής Αθηνών (**[**www.grammateia.med.uoa.gr**](http://www.grammateia.med.uoa.gr/)**,) αλλά και στο site του ΠΜΣ (**[**www.icu.uoa.gr**](http://www.icu.uoa.gr/)**) την οποία αποθηκεύετε στην επιφάνεια εργασίας του υπολογιστή σας, την συμπληρώνετε ηλεκτρονικά και εν συνεχεία την εκτυπώνετε, την υπογράφετε και την προσκομίζετε μαζί με τα υπόλοιπα δικαιολογητικά,**
* **Aντίγραφο πτυχίου ή βεβαίωση περάτωσης σπουδών. Επισημαίνεται ότι θα γίνονται αποδεκτές και αιτήσεις που θα συνοδεύονται από δήλωση του Ν. 1599/86 (βρίσκεται και αυτή στο site της Ιατρικής Σχολής Αθηνών αλλά και του ΠΜΣ) στην οποία θα δηλώνεται ότι αναμένεται η επιτυχής ολοκλήρωση  των προπτυχιακών σπουδών και θα αναφέρονται αναλυτικά τα μαθήματα που εκκρεμούν για  την εξεταστική περίοδο του Εαρινού εξαμήνου. Σε αυτή την περίπτωση και εφόσον ο/η υποψήφιος/α γίνει δεκτός/ή στο ΠΜΣ θα πρέπει να προσκομίσει τη βεβαίωση ολοκλήρωσης των σπουδών και το επικυρωμένο αντίγραφο πτυχίου.**
* **Βεβαίωση ισοτιμίας και αντιστοιχίας του πτυχίου από το ΔΟΑΤΑΠ για τους υποψηφίους που προέρχονται από Πανεπιστήμια του εξωτερικού, σύμφωνα με το άρ.34, παρ. 7 του Ν. 4485/17.**
* **Πιστοποιητικό αναλυτικής βαθμολογίας προπτυχιακών σπουδών**
* **Αναλυτικό βιογραφικό σημείωμα που θα περιλαμβάνει στοιχεία από τις σπουδές, την ερευνητική ή επαγγελματική δραστηριότητα  και τα ενδιαφέροντα του υποψηφίου**
* **Δύο Συστατικές επιστολές (ακαδημαϊκές ή επαγγελματικές)**
* **Σύντομο σημείωμα που θα αναφέρεται ο λόγος συμμετοχής στο συγκεκριμένο Μεταπτυχιακό Πρόγραμμα**
* **Αντίγραφο Ταυτότητας**
* **Αποδεικτικά επαγγελματικής ή ερευνητικής δραστηριότητας, εάν υπάρχουν**
* **Πιστοποιητικό γλωσσομάθειας π.χ. αγγλικής/γαλλικής γλώσσας, επιπέδου Β2**
* **Δημοσιεύσεις σε περιοδικά με κριτές, εάν υπάρχουν**

Ο φάκελος με τα δικαιολογητικά θα πρέπει να αποσταλεί είτε μέσω e-mail στην Γραμματεία του ΠΜΣ (icu.master@med.uoa.gr) με επισυναπτόμενα σκαναρισμένα τα έγγραφα.

Συγκεκριμένα:

Στο θέμα του e- mail θα αναφέρετε ΑΙΤΗΣΗ ΥΠΟΨΗΦΙΌΤΗΤΑΣ – ΟΝΟΜΑΤΕΠΩΝΥΜΟ

Είτε να κατατεθεί στο γραφείο της Γραμματείας του ΠΜΣ:

Διεύθυνση, ΓΝΑ «Ο ΕΥΑΓΓΕΛΙΣΜΟΣ » είσοδος από Υψηλάντου , κτήριο Ο Οίκος Αδερφών, 5ος όροφος, (δεύτερη πόρτα αριστερά) – **ΗΜΕΡΕΣ ΚΑΤΑΘΕΣΗΣ ΣΤΟ ΓΡΑΦΕΙΟ : ΔΕΥΤΕΡΑ – ΤΡΙΤΗ -ΠΑΡΑΣΚΕΥΗ ΚΑΙ ΩΡΕΣ 09.00 – 13.00 ΑΥΣΤΗΡΑ!**

Για ενημέρωση μπορείτε να μεταβείτε στην ιστοσελίδα του ΠΜΣ ([www.icu.uoa.gr](http://www.icu.uoa.gr)) και να διαβάσετε τον Κανονισμό Σπουδών.

**Οι υποψήφιοι θα ενημερωθούν για τον τόπο και την ώρα της προφορικής εξέτασης -συνέντευξης από την Γραμματεία του ΠΜΣ είτε με ανακοίνωση στο site του ΠΜΣ (**[**www.icu.uoa.gr**](http://www.icu.uoa.gr)**) είτε τηλεφωνικώς.**

Η κατάθεση των αιτήσεων θα γίνεται: από **13 Μαϊου έως και 30 Ιουνίου 2024**

Οι συνεντεύξεις των υποψηφίων θα γίνουν στο διάστημα από 03 Ιουλίου έως και 10 Ιουλίου 2024 και

Τα αποτελέσματα θα ανακοινωθούν στο δεύτερο δεκαπενθήμερο του Ιουλίου.

Η ύλη που αφορά την προφορική εξέταση ορίζεται όπως πιο κάτω.

**Εξεταστέα Ύλη:**

Η  Εξεταστέα ύλη μαθήματος Εντατικής και Επείγουσας Νοσηλευτικής ορίζεται ακολούθως:

         Τραύμα - Πολυτραυματίας – ΚΕΚ - Κακώσεις Σπονδυλικής Στήλης -Μεταφορά βαρέως πάσχοντα

        ΤΕΠ-ΜΕΘ (Γενικά)  Ηλεκτολυτικές Διαταραχές - Διαταραχές Οξεοβασικής Ισορροπίας – Καταπληξία – Σήψη - Πολυοργανική Ανεπάρκεια

         Κώμα – ΑΕΕ

         Εγκαύματα

         Καρδιαγγειακές διαταραχές (ΟΕΜ, Καρδιογενές Σοκ, Ανακοπή)

         Αναπνευστικές Διαταραχές (Πνευμονική Εμβολή, Άσθμα, ARDS)

         Διαταραχές Πεπτικού (Οξεία κοιλία, Οξεία Παγκρεατίτιδα)

         Ενδοκρινικές Διαταραχές (Διαβητική κετοξέωση, Υπογλυκαιμικό Κώμα)

Για περισσότερες πληροφορίες οι ενδιαφερόμενοι μπορούν να αποστείλουν σχετικό e-mail στο [icu.master@med.uoa.gr](mailto:icu.master@med.uoa.gr)  απευθύνοντας το ερώτημα στην Γραμματέα του Προγράμματος Μεταπτυχιακών Σπουδών κα. Μπάτσου Μαριάνθη - Νομική

**Η Διευθύντρια του ΠΜΣ**

**Αναστασία Κοτανίδου**

**Καθηγήτρια Ιατρικής Σχολής ΕΚΠΑ**